钦定古今图书集成/历象汇编/乾象典/第027卷 > 《历象图说旧本》 > {{{2}}}
## 钦定古今图书集成/历象汇编/乾象典/第027卷 > 《历象图说旧本》 > {{{2}}}

五星视行图说

土木火合，伏起顺疾，日前星后而晨见，渐远渐迟，迟
极而留，将望而逆。既望夕见，逆极而留。乃顺迟行，近
日复疾，再与日合而一周。金水合伏，亦起顺疾，日后
星前而夕见，渐远渐迟，迟极而留，逆行，就日而伏，既
乃晨见，逆而极远复留，渐顺迟行，近日复疾，再与日
合而一周。星道出入黄道，与月同理。虽有本轮次轮，
而人目所望，但见一线迤𨓦出入黄道也。凡距黄纬
度，近交则小，近半交则大，合伏时小退望，退伏时最大。〈距黄最大纬度月南北五度少强土三度大木二度大火南六度半强北四度十一分金北八度半
强南九度弱木南北四度凡在此以下为凌犯之界〉各周所行之实度不等。〈土十
二度半强木三十三度强火四百八度半强金五百七十五度半强水一百一十五度强〉○汉历
有迟、速、留、逆诸限，后人又觉其疏，而为之段目衰序，
然于理莫能明也。以今历之说求之，则星在次轮，终
古平行，无迟无速。其有迟速而又加有逆留者，皆视
行也。盖星行上半轮在本天之外，去地最远，与轮心
俱逐日而东，轮行而星亦行。〈所谓轮行者轮心也所谓星行者轮周也〉“故
见为疾。”渐下在两旁尽处，人自下望，其势径直，虽行
而似不行，然星虽不动而轮犹移也，故见为迟。及入
下半轮稍深，轮东星西，其数相除恰尽，则见为留。星
之西行，其数稍赢，则见为逆。〈方星行下半轮正中时轮心尚尔东行其度大
星行次轮其度小安能除尽东行之数而反见赢乎不知测验之理凡七政远则见迟而度之大者小近
则见疾而度之小者大当在下时去地最近其度虽小足与大度相除而犹过之也〉“数适相等，
又见为留；转至两旁尽处，又见为迟；渐入上半轮界，
又以渐而速。是故顺逆迟留，皆因人所见，非星行实。”
然而究其故，则轮周之转为之也。金、水二星不经天
者，缘与日同天，而其轮心行度又与日等，故退伏而
不退望，实则与三星之理无有不同○。以其两留之
限考之，前留土近合后百一十四度，木百二十六度，
火百六十三度，金百六十七度，水百四十四度。后留：
土二百四十六度，木二百三十四度，火百九十七度，
金百九十三度，水二百一十六度，两留之间，则俱退
行。夫其两留之间，阔狭度殊者，盖轮之东去迟，星之
西行速，则两数相除，易尽而先留；轮之东去速，星之
西行迟，则两数相除，难尽而“后留”，此阔狭之原也。土
木水皆轮迟而星速，〈轮行土十二度奇木三十三度奇水则一百一十四度奇星行
土三百七十八日奇木三百九十九日弱水一百一十六日弱〉故“两《留》之间多火金”，
皆轮速而星迟。〈轮行火四百八度奇金五百七十五度奇星行火七百八十日弱金五百
八十四日弱〉“故两留之间少。”又前留距合在本天最高则
少，最卑则多；后留在本天最高则多，最卑则少。所以
然者，在最高，则次轮心逐本轮周西移而东行之度
缩；在最卑，则顺本轮周东过而度益赢。缩则星度与
之相除也易，赢则星度与之相除也难，与前论留限
阔狭者异原同归也。又凡人目仰眂，远则察见其两
际，而近“则窄。”土木水轮小，故高而远，金火轮大，故卑
而近。在最高则远，在最卑则近。此其两留之视所以
不同。